12. ฐานะการเงินและผลการดำเนินงาน

12.1 งบการเงิน

ก. สรุปรายงานการสอบบัญชีของผู้ตรวจสอบบัญชีในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทสิ้นสุด 30 กันยายน 2550 , 2549 และ 2548
ผู้ตรวจสอบบัญชีไม่มีความเห็นใด ๆ ที่เป็นข้อจำกัดในการตรวจสอบบัญชีของบริษัท
โดยผู้ตรวจสอบบัญชีของบริษัทไม่พบสิ่งที่เป็นเหตุทำให้เชื่อได้ว่างบการเงินรวมระหว่างกาลและงบการเงินระหว่างกาลเฉพาะบริษัท
ณ วันที่ 30 กันยายน 2550 ไม่ถูกต้องตามที่ควรในสาระสำคัญตามหลักการบัญชีที่รับรองทั่วไป
และได้มีความเห็นว่างบการเงินรวมและงบการเงินของบริษัทในรอบปีบัญชีสิ้นสุด 30 กันยายน 2549
และ 2548 แสดงฐานะทางการเงิน และผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. ตารางสรุปงบการเงินรวม

[]

[]

[]

[]

[]

[]

[]

12.2 คำอธิบายและการวิเคราะห์ฐานะการเงินและผลการดำเนินงาน

คำอธิบายและการวิเคราะห์ของฝ่ายจัดการ

คำอธิบายและการวิเคราะห์ของฝ่ายจัดการ เกี่ยวกับผลการดำเนินงานของบริษัท โทรีเซนไทย
เอเยนต์ซีส์ จำกัด (มหาชน) ใช้ข้อมูลจากงบการเงินรวมของบริษัทฯ
ซึ่งจัดทำขึ้นตามหลักการบัญชีที่รับรองทั่วไปในประเทศไทย
ในการวิเคราะห์ผลการดำเนินงานดังกล่าว บริษัทฯ ได้ใช้นิยามและแนวคิดต่างๆ
ทั้งทางการเงินและการดำเนินการมาประกอบการวิเคราะห์ดังนี้

วันเดินเรือ/วันเดินเรือขุดเจาะในรอบปีปฏิทิน (Calendar-Ship-Days/Calendar-rig-days) หมายถึง จำนวนวันทั้งหมดที่บริษัทฯ เริ่มเป็นเจ้าของเรือและเริ่มเดินเรือทั้งเรือขุดเจาะและเรือขนส่งสินค้าในรอบปีปฏิทิน 

วันเดินเรือที่มีอยู่ (Available Days) หมายถึง
จำนวนวันเดินเรือ/วันเดินเรือขดเจาะทั้งหมดในรอบปีปฏิทิน
หักด้วยจำนวนวันที่ไม่สามารถใช้ประโยชน์จากเรือ (off-hire)
เนื่องจากเรือเข้าอู่ซ่อมหรือเข้ารับการปรับปรุงสภาพเรือตามกำหนด
และหักด้วยจำนวนวันที่ใช้ในการเดินเรือให้อยู่ในตำแหน่งที่ต้องการ
วันเดินเรือชนิดนี้จะเป็นจำนวนวันซึ่งเรือสามารถสร้างรายได้ให้บริษัทฯ

วันเดินเรือทำการ (Operating Days) หมายถึง จำนวนวันเดินเรือที่มีอยู่ (available days)
หักด้วยจำนวนวันที่ไม่สามารถใช้ประโยชน์จากเรือ (off-hire) เนื่องจากสาเหตุใดๆ
ก็ตามรวมถึงสถานการณ์ที่ไม่สามารถคาดเดาได้
วันเดินเรือชนิดนี้จะเป็นวันที่กองเรือสร้างรายได้ให้กับบริษัทฯ จริงๆ

อัตราการใช้ประโยชน์จากเรือ (Fleet Utilisation)
เป็นอัตราที่คำนวณการใช้ประโยชน์จากเรือ โดยการนำวันเดินเรือทำการ (operating days)
หารด้วยวันเดินเรือที่มีอยู่ (available days)
อัตราการใช้ประโยชน์จากเรือจะเป็นตัวบ่งชี้ประสิทธิภาพของบริษัทฯ
ในการจัดสรรเรือและการลดวันที่ไม่สามารถใช้ประโยชน์จากเรือ เนื่องจากเหตุผลอื่นๆ
ที่ไม่ใช่การเข้าอู่ซ่อมตามปกติ หรือการปรับปรุงและปรับสภาพเรือให้ดีขึ้น
หรือการใช้เวลาเดินเรือเพื่อให้อยู่ในตำแหน่งที่ต้องการ

รายได้จากการเดินเรือในแต่ละเที่ยว (Voyage Revenues)
รายได้จากการเดินเรือในแต่ละเที่ยว เป็นรายได้จากการให้บริการแบบประจำเส้นทาง
แบบไม่ประจำเส้นทางชนิดให้เช่าเหมาลำเป็นเที่ยว และแบบเป็นระยะเวลา
รวมทั้งแบบเซ็นสัญญารับขนส่งสินค้าล่วงหน้าไว้แล้ว มีปัจจัยหลายอย่างที่มีผลต่อรายได้ชนิดนี้
ซึ่งรวมถึงอัตราค่าเช่าเรือและระยะเวลาการให้เช่าเรือ การผสมผสานของรูปแบบการใช้เรือ เช่น
เพื่อใช้ในการเดินเรือประจำเส้นทาง เพื่อให้เช่าเหมาลำเป็นระยะเวลา ให้เช่าเหมาลำเป็นเที่ยว
หรือให้เช่าเหมาลำชนิดเซ็นสัญญารับขนส่งสินค้าไว้ล่วงหน้าซึ่งจะมีผลต่อรายได้จากการเดินเรือในแต่ละเที่ยวได้
นอกจากนี้ อัตราค่าเช่าเรือแบบเหมาลำเป็นเที่ยวจะมีความผันผวนมากกว่า
เนื่องจากจะผูกกับอัตราตลาดในขณะนั้น

ค่าใช้จ่ายในการเดินเรือแต่ละเที่ยว (Voyage Expenses)
ค่าใช้จ่ายในการเดินเรือในแต่ละเที่ยวคือ ค่าใช้จ่ายทั้งหมดที่ใช้ในการเดินเรือในเที่ยวนั้นๆ
ซึ่งรวมถึงค่าน้ำมัน ค่าธรรมเนียมท่าเรือ ค่าขนถ่ายสินค้า ขึ้นลงเรือ ค่าธรรมเนียมการผ่านคลอง
ค่าธรรมเนียมตัวแทนเรือ และค่านายหน้า โดยปกติแล้วลูกค้าจะเป็น
ผู้จ่ายค่าใช้จ่ายในการเดินเรือในแต่ละเที่ยวในกรณีที่เช่าเหมาลำแบบเป็นระยะเวลา
ส่วนค่าใช้จ่ายในการเดินเรือแต่ละเที่ยวในกรณีที่เป็นแบบประจำเส้นทาง
และแบบเช่าเหมาลำเป็นเที่ยวรวมทั้งที่มีการเซ็นสัญญารับขนส่งสินค้าไว้ล่วงหน้า บริษัทฯ
จะต้องเป็นผู้รับภาระเองทั้งหมด ซึ่งค่าใช้จ่ายในการเดินเรือแต่ละเที่ยวนั้นบริษัทฯ
ได้รวมอยู่ในอัตราค่าเช่าแล้วโดยใช้วิธีประมาณการค่าใช้จ่าย บริษัทฯ
คาดว่าค่าใช้จ่ายจากการขนถ่ายสินค้าขึ้นลงเรือ
และค่าน้ำมันจะเป็นค่าใช้จ่ายหลักของค่าใช้จ่ายในการเดินเรือแต่ละเที่ยวทั้งหมดของ บริษัทฯ
เนื่องจากเรือส่วนใหญ่ของบริษัทฯ
จะใช้สำหรับรับขนส่งสินค้าแบบประจำเส้นทางและแบบไม่ประจำเส้นทางทั้งที่มีการเซ็นสัญญารับขนสินค้าไว้ล่วงหน้า

รายได้สุทธิจากการเดินเรือในแต่ละเที่ยว (Net Voyage Revenues)
รายได้สุทธิจากการเดินเรือในแต่ละเที่ยวคำนวณจากรายได้จากการเดินเรือในแต่ละเที่ยว
ลบด้วยค่าใช้จ่ายในการเดินเรือแต่ละเที่ยว
เนื่องจากค่าใช้จ่ายในการเดินเรือแต่ละเที่ยวที่เกิดขึ้นจะแตกต่างกันไปตามรูปแบบของการให้บริการ
บริษัทฯ
จึงใช้รายได้สุทธิจากการเดินเรือในแต่ละเที่ยวมาใช้เปรียบเทียบผลการดำเนินงานของการให้บริการในรูปแบบต่างๆ

อัตราค่าเช่าเรือ (Time Charter Equivalent Rates)
เป็นการนำรายได้สุทธิจากการเดินเรือในแต่ละเที่ยว (net voyage revenues)
หารด้วยจำนวนวันเดินเรือในรอบปีปฏิทิน (calendar-ship-days)
อัตราค่าเช่าเรือจะเป็นหน่วยวัดผลงานหลักที่ใช้เทียบรายได้ต่อวัน
ที่ได้รับจากการให้เช่าแบบเป็นระยะเวลากับแบบให้เช่าเป็นเที่ยว
หรือรายได้จากเรือประจำเส้นทางหรือสัญญารับขนส่งสินค้าล่วงหน้า
ทั้งนี้เป็นเพราะว่าโดยปกติค่าระวางเรือที่ได้รับไม่ว่าจะเป็นการให้บริการแบบใดก็ตามดังที่ได้กล่าวมาแล้ว
จะไม่ได้แสดงออกมาเป็นรายวัน
ในขณะที่ค่าเช่าเรือชนิดให้เช่าเหมาลำเป็นระยะเวลาจะแสดงออกมาเป็นรายวัน

ค่าใช้จ่ายในการดำเนินงานเกี่ยวกับเรือเดินทะเล (Vessel Operating Expenses)
ค่าใช้จ่ายในการดำเนินงานเกี่ยวกับเรือเดินทะเล
โดยรวมเรือให้เช่าเหมาลำทุกประเภทยกเว้นการเช่าเรือเปล่า บริษัทฯ
รับผิดชอบค่าใช้จ่ายในการดำเนินงานซึ่งประกอบด้วยเงินเดือนลูกเรือและค่าใช้จ่ายที่เกี่ยวข้อง
ค่าใช้จ่ายที่เกี่ยวกับการซ่อมและบำรุงรักษาเรือ ค่าใช้จ่ายด้านประกันภัย
ค่าอะไหล่และวัสดุสิ้นเปลือง ค่ารักษาสถานภาพทะเบียนเรือ และค่าใช้จ่ายจิปาถะอื่นๆ
ค่าใช้จ่ายในการดำเนินงานเกี่ยวกับเรือเดินทะเลของ บริษัทฯ โดยทั่วไปถือว่าจะเป็นค่าใช้จ่ายคงที่
ซึ่งจะเพิ่มขึ้นตามขนาดกองเรือ มีปัจจัยอื่นๆ ที่อยู่นอกเหนือการควบคุมของบริษัทฯ
ที่อาจจะส่งผลให้ค่าใช้จ่ายประเภทนี้เพิ่มขึ้นได้ ตัวอย่างเช่น
หากจำนวนอุบัติเหตุทางทะเลทั่วโลกมีเพิ่มขึ้นมากกว่าในอดีตมากอาจส่งผลให้บริษัทฯ
ต้องช่วยร่วมจ่ายเบี้ยประกันภัยสูงขึ้น
หรือต้นทุนน้ำมันเครื่องที่อาจสูงขึ้นตามภาวะการขึ้นราคาน้ำมันดิบที่สูงขึ้นอย่างรวดเร็ว

การนำเรือเข้าอู่แห้ง (Dry-docking) โดยปกติบริษัทฯ
จะต้องนำเรือและเรือขุดเจาะของบริษัทเข้า อู่แห้งเพื่อการตรวจสอบ ซ่อมแซมและบำรุงรักษา
รวมไปถึงการปรับปรุงเรือเพื่อให้เป็นไปตามข้อกำหนดต่างๆ
โดยหน่วยงานรัฐหรือโดยข้อกำหนดที่ต้องปฏิบัติตามในการประกอบธุรกิจเดินเรือ ซึ่งโดยปกติ บริษัทฯ
จะนำเรือเข้าตรวจเช็คทุกๆสองปีครึ่ง และถ้าเป็นเรือขุดเจาะจะทำทุกๆ 5 ปี
ซึ่งค่าใช้จ่ายเกี่ยวกับการนำเรือเข้าอู่แห้งจะบันทึกเป็นค่าใช้จ่ายรอตัดจำหน่าย
(capitalisation)
โดยวิธีตัดจำหน่ายแบบเส้นตรงโดยคำนวณให้พอกับระยะเวลาที่จะต้องเข้าอู่ในปีต่อๆ
ไปนับจากวันที่เรือออกจากอู่แห้ง บริษัทฯ
บันทึกค่าใช้จ่ายที่เกี่ยวกับการซ่อมแซมและบำรุงรักษาเรือตามปกติเป็นค่าใช้จ่ายประจำงวด
ในกรณีที่เห็นว่าการซ่อมแซมดังกล่าวของเรือและเรือขุดเจาะมิใช่เป็นการปรับปรุงหรือเพื่อต่ออายุการใช้งานออกไป

ค่าเสื่อมราคาและการตัดจำหน่าย (Depreciation and Amortisation)
ค่าเสื่อมราคาและการตัดจำหน่าย ประกอบด้วย 2 ส่วน ได้แก่
ค่าเสื่อมราคาซึ่งคิดจากราคาของเรือที่ซื้อมาหักลบด้วยมูลค่าซากโดยประมาณ
ค่าเสื่อมราคาคำนวณด้วยวิธีเส้นตรงซึ่งมากกว่าอายุการใช้งานที่ประมาณไว้ ซึ่งบริษัทฯ ประมาณไว้ที่
25 ปีนับจากวันส่งมอบเรือครั้งแรกจากอู่ต่อเรือให้กับเจ้าของเรือคนแรก นอกจากนี้บริษัทฯ
ยังได้กำหนดมูลค่าซากของเรือโดยประมาณไว้ที่ 140 ดอลลาร์สหรัฐอเมริกาต่อตัน
ค่าเสื่อมราคาจะเพิ่มขึ้นตามขนาดกองเรือ ค่าใช้จ่ายส่วนที่สอง คือ
การตัดจำหน่ายค่าใช้จ่ายที่เกี่ยวกับการนำเรือเข้าอู่แห้ง
ซึ่งจะบันทึกไว้ในค่าใช้จ่ายในการดำเนินงานเกี่ยวกับเรือเดินทะเล

ค่าใช้จ่ายทั่วไปและค่าใช้จ่ายในการบริหาร (General and Administrative Expenses)
ค่าใช้จ่ายทั่วไปและค่าใช้จ่ายในการบริหาร ได้แก่ ค่าใช้จ่ายที่เกี่ยวข้องกับพนักงานที่อยู่บนบก เช่น
เงินเดือน ค่าเช่าสำนักงาน ค่าใช้จ่ายทางด้านที่ปรึกษากฎหมายและค่าบริการวิชาชีพ
รวมทั้งค่าใช้จ่ายทั่วไปอื่นๆ บริษัทฯ
คาดว่าค่าใช้จ่ายทั่วไปและค่าใช้จ่ายในการบริหารจะเพิ่มขึ้นตามขนาดกองเรือ

ตารางเปรียบเทียบผลประกอบการของกลุ่มธุรกิจเรือบรรทุกสินค้าแห้งเทกอง
และกลุ่มธุรกิจให้บริการนอกชายฝั่ง

หน่วย : ล้านบาท

+----------------------+----------+-----------+-----------+-----------+
|                      | 2550     |           |           |           |
+----------------------+----------+-----------+-----------+-----------+
|                      | กลุ่ม      | กลุ่มเรือบร  | กลุ่ม       | รวม       |
|                      | ธุรกิจเรือบ | ิการวิศวกรร | ธุรกิจบริการ |           |
|                      | รรทุกสินค้า | มโยธาใต้น้ำ |           |           |
|                      |          |           | เรือขุดเจาะ |           |
|                      | แห้งเทกอง |           |           |           |
+----------------------+----------+-----------+-----------+-----------+
| รายได้จากการเดินเรือ    | 1        | -         | -         | 15,865.29 |
|                      | 5,856.29 |           |           |           |
+----------------------+----------+-----------+-----------+-----------+
| รายได                | -        | 2,867.21  | 1,140.08  | 4,007.29  |
| ้จากธุรกิจบริการนอกชายฝั่ง |          |           |           |           |
+----------------------+----------+-----------+-----------+-----------+
| ค่าใช้จ่ายในการเดินเรือ   | 6,572.02 | -         | -         | 6,572.02  |
+----------------------+----------+-----------+-----------+-----------+
| ค่าใช้จ่าย              | -        | 1,932.91  | 416.85    | 2,349.76  |
| ของธุรกิจบริการนอกชายฝั่ง |          |           |           |           |
+----------------------+----------+-----------+-----------+-----------+
| ค่าใช้จ่ายในการเช่าเรือ   | 2,708.34 | 329.80    | -         | 3,038.14  |
+----------------------+----------+-----------+-----------+-----------+
| กำไรสุทธิจากการเดินเรือ/ | 6,584.93 | 604.50    | 723.23    | 7,912.66  |
| จากธุรกิจบริการนอกชายฝั่ง |          |           |           |           |
+----------------------+----------+-----------+-----------+-----------+
| ค่าเสื่อมราคา           | 1,338.32 | 168.22    | 198.16    | 1,704.70  |
+----------------------+----------+-----------+-----------+-----------+
| ค่าใ                  | 638.71   | 95.52     | 474.79    | 1,209.02  |
| ช้จ่ายทั่วไปและค่าใช้จ่ายใน |          |           |           |           |
|                      |          |           |           |           |
| การบริหาร             |          |           |           |           |
+----------------------+----------+-----------+-----------+-----------+
| ขาดทุน/(กำไร)         | (14.91)  | -         | 24.63     | 9.72      |
| จากการขายเรือ         |          |           |           |           |
|                      |          |           |           |           |
| และอุปกรณ์             |          |           |           |           |
+----------------------+----------+-----------+-----------+-----------+
| ผลประกอบการ          | 4,622.81 | 340.76    | 25.65     | 4,982.22  |
+----------------------+----------+-----------+-----------+-----------+

กลุ่มธุรกิจเรือบรรทุกสินค้าแห้งเทกอง

ณ วันที่ 30 กันยายน 2550 บริษัทฯ มีเรือทั้งสิ้น 45 ลำ และมีเรืออีก 6 ลำที่บริษัทฯ
เช่ามาเพื่อเสริมกองเรือ โดยระยะเวลาเช่ายังคงเหลืออีก 2-3 ปี กองเรือของบริษัทฯ
มีระวางบรรทุกสินค้าทั้งสิ้น 1,266,518 เดทเวทตัน และเรืออีก 6 ลำ ที่บริษัทฯ
เช่ามาเพื่อเสริมกองเรือมีระวางบรรทุกสินค้ารวม 301,598 เดทเวทตัน

ตามมาตรฐานการบัญชีที่รับรองทั่วไป บริษัทฯ
ได้รายงานรายได้รวมทั้งหมดจากการเดินเรือในงบกำไรขาดทุนก่อนหักค่าใช้จ่ายในการเดินเรือทางตรงกับค่าใช้จ่ายในการดำเนินงานอื่นๆ
อย่างไรก็ตามการจัดสรรกองเรือในเชิงพาณิชย์จะดูจากอัตราค่าเช่าเรือที่คาดว่าจะได้รับ

ตารางข้างล่างนี้แสดงการเปลี่ยนแปลงของขนาดของกองเรือ
โดยดูจากวันเดินเรือในรอบปีปฏิทินของเรือของ โทรีเซนและเรือที่เช่ามาเพื่อเสริมกองเรือ

วันเดินเรือในรอบปีปฏิทินของเรือบรรทุกสินค้าแห้งเทกอง

หน่วย : วัน

+---------------------+------------+----------+------------+-----------+
| วันเดินเรือในปีปฏิทิน     | รอบปีบัญชี 30 |          | รอบปีบัญชี 30 |           |
|                     | กันยายน     |          | กันยายน     |           |
|                     | 2549       |          | 2550       |           |
+---------------------+------------+----------+------------+-----------+
|                     | จำนวนวัน    | เ        | จำนวนวัน    | เปลี่ยนแปลง |
|                     |            | ปลี่ยนแปลง |            |           |
|                     |            |          |            | ร้อยละ     |
|                     |            | ร้อยละ    |            |           |
+---------------------+------------+----------+------------+-----------+
| เรือของโทรีเซน        | 17,031     | (1.08)%  | 16,402     | (3.69)    |
+---------------------+------------+----------+------------+-----------+
| เรือที่เช่ามาเพิ่มเติม     | 2,299      | 104.54%  | 3,199      | 39.14     |
+---------------------+------------+----------+------------+-----------+
| รวม                 | 19,330     | 5.39%    | 19,601     | 1.40      |
+---------------------+------------+----------+------------+-----------+

ขนาดของกองเรือเฉลี่ยลดลงร้อยละ 3.69 จาก 17,031 วันเดินเรือในปี 2549 เป็น 16,402
วันเดินเรือในปี 2550 เนื่องจากมีการขายเรือเฮอร์มิสที่สร้างในปี 2520 ไปในรอบปีบัญชีนี้
และเพื่อที่จะให้บริษัทฯ สามารถขนส่งสินค้าได้มากขึ้นตามความต้องการของลูกค้า บริษัทฯ
ได้เช่าเรือเพิ่มเติมมากขึ้นกว่าเดิมหลายลำในปี 2550

รายได้สุทธิจากการเดินเรือ: รายได้สุทธิจากการเดินเรือในปี 2550 เพิ่มขึ้นร้อยละ 25.36 เป็น
9,104.64 ล้านบาท เทียบกับ 7,262.76 ล้านบาทในปี 2549
เนื่องจากมีการเพิ่มสัดส่วนของเรือที่ให้บริการในตลาดให้เช่าเรือระยะสั้นมากขึ้น ในปี 2550
จำนวนเรือที่ให้บริการแบบให้เช่าเหมาลำเป็นระยะเวลาคิดเป็นร้อยละ 32.73 ของกองเรือบริษัทฯ
เทียบกับปี 2549 ซึ่งมีร้อยละ 43.04 ของกองเรือบริษัทฯ
และส่วนที่เหลือนำไปให้บริการรับขนส่งสินค้าในตลาดให้เช่าเรือระยะสั้นมากขึ้น
รายได้สุทธิจากการเดินเรือที่ราคาอ้างอิงจากตลาดให้เช่าเรือระยะสั้นเพิ่มขึ้นเป็นร้อยละ 84.85
เนื่องจากมากกว่าร้อยละ 54.39 ของกองเรือบริษัทฯ
ถูกนำไปให้เช่าแบบประจำเส้นทางหรือให้เช่าเป็นเที่ยวระยะสั้น

การเพิ่มขึ้นของรายได้สุทธิจากการเดินเรือ
ถูกหักลบด้วยจำนวนวันที่ไม่สามารถใช้ประโยชน์จากเรือที่ไม่ทราบล่วงหน้า 2 ลำ รวมทั้งสิ้น 173
วัน ทำให้อัตราการใช้ประโยชน์จากเรือลดลง ค่าใช้จ่ายในการเดินเรือเพิ่มขึ้นร้อยละ 26.51 เป็น
6,760.65 ล้านบาท ในปี 2550
เนื่องจากค่าเช่าเรือที่มาเสริมกองเรือและราคาน้ำมันเชื้อเพลิงที่สูงขึ้น
เนื่องจากตลาดค่าระวางที่แข็งแกร่ง ส่งผลให้บริษัทฯ
สามารถผลักภาระค่าใช้จ่ายในการเดินเรือที่สูงขึ้นเหล่านี้ได้
กำไรระหว่างรายได้ค่าระวางขั้นต้นและค่าใช้จ่ายการเดินเรือมีจำนวนร้อยละ 57.39
ซึ่งมีจำนวนใกล้เคียงกับปี 2549 ปริมาณสินค้าที่ขนส่งลดลงร้อยละ 5.36 เนื่องจากบริษัทฯ
เปลี่ยนประเภทการเดินเรือเป็นแบบให้เช่าเหมาลำเป็นเที่ยวระยะยาว
ซึ่งทำให้รายได้สุทธิจากการเดินเรือสูงกว่า

ตารางข้างล่างนี้แสดงให้เห็นว่าอัตราค่าเช่าเรือในทุกรูปแบบ การให้บริการสูงขึ้นอย่างเห็นได้ชัด
ยกเว้นการให้เช่าเหมาลำเป็นระยะเวลาในระยะยาว
เนื่องจากเรือส่วนใหญ่ถูกเช่าไว้ด้วยอัตราค่าเช่าเรือที่ ตกลงกันไว้ล่วงหน้าแล้วจากปี 2549 ในปี
2550 อัตราค่าเช่าเฉลี่ยของกองเรือเพิ่มขึ้นร้อยละ 36.14 เป็น 15,410
ดอลลาร์สหรัฐอเมริกาต่อวัน เทียบกับ 11,079 ดอลลาร์สหรัฐอเมริกาต่อวันในปี 2549

อัตราค่าเช่าเรือตามรูปแบบการให้บริการของกองเรือโทรีเซนเท่านั้น

หน่วย : ดอลลาร์สหรัฐอเมริกาต่อวัน

+------------------------------------+----------+----------+----------+
| อัตราค่าเช่าเรือ                       | รอบปีบัญชี  | รอบปีบัญชี  | %        |
|                                    | 2549     | 2550     |          |
+------------------------------------+----------+----------+----------+
| บริการแบบประจำเส้นทาง                | 9,453    | 15,473   | 63.68    |
+------------------------------------+----------+----------+----------+
| บริการ                              | 5,022    | 12,692   | 152.73   |
| แบบไม่ประจำเส้นทางชนิดเซ็นสัญญาไว้ล่วงหน้า |          |          |          |
+------------------------------------+----------+----------+----------+
| บริการ                              | 6,786    | 12,224   | 80.14    |
| แบบไม่จำเส้นทางชนิดให้เช่าเหมาลำเป็นเที่ยว |          |          |          |
+------------------------------------+----------+----------+----------+
| บริการแบบไ                          | 9,919    | 16,801   | 69.38    |
| ม่ประจำเส้นทางชนิดให้เช่าเหมาลำในระยะสั้น |          |          |          |
+------------------------------------+----------+----------+----------+
| บริการแบบไม                         | 16,090   | 16,802   | (0.05)   |
| ่ประจำเส้นทางชนิดให้เช่าเหมาลำในระยะยาว |          |          |          |
+------------------------------------+----------+----------+----------+

อัตราการใช้ประโยชน์จากเรือ

+----------------------+-----------+---------+-----------+----------+
| รายการ               | รอบปีบัญชี   |         | รอบปีบัญชี   |          |
|                      | 2549      |         | 2550      |          |
+----------------------+-----------+---------+-----------+----------+
|                      | จำนวนวัน   | เป      | จำนวนวัน   | เ        |
|                      |           | ลี่ยนแปลง |           | ปลี่ยนแปลง |
|                      |           |         |           |          |
|                      |           | ร้อยละ   |           | ร้อยละ    |
+----------------------+-----------+---------+-----------+----------+
| วันเดินเรือในรอบปีปฏิทิน   | 17,031    | (1.08)% | 16,402    | (3.70)%  |
+----------------------+-----------+---------+-----------+----------+
| วันที่ไม่สามารถใช้ประโยชน์ | 552       | 50.41%  | 548       | (0.72)%  |
|                      |           |         |           |          |
| จากเรือที่ทราบล่วงหน้า    |           |         |           |          |
+----------------------+-----------+---------+-----------+----------+
| วันเดินเรือที่มีอยู่         | 16,479    | (2.20)% | 15,854    | (3.79)%  |
+----------------------+-----------+---------+-----------+----------+
| วันที่ไม่สามารถใช้ประโยชน์ | 402       | (4.96)% | 493       | 22.64%   |
|                      |           |         |           |          |
| จากเรือที่ไม่ทราบล่วงหน้า  |           |         |           |          |
+----------------------+-----------+---------+-----------+----------+
| วันเดินเรือทำการ        | 16,077    | (2.13)% | 15,361    | (4.45)%  |
+----------------------+-----------+---------+-----------+----------+
| อัต                   | 97.56%    | 0.07%   | 96.89%    | (0.69)%  |
| ราการใช้ประโยชน์จากเรือ |           |         |           |          |
+----------------------+-----------+---------+-----------+----------+

สินค้าตามประเภทของการให้บริการ

หน่วย : ตัน

+------------------------+-----------+---------+-----------+----------+
| รูปแบบการให้บริการ        | รอบปีบัญชี   |         | รอบปีบัญชี   |          |
|                        | 30 กันยายน |         | 30 กันยายน |          |
|                        | 2549      |         | 2550      |          |
+------------------------+-----------+---------+-----------+----------+
|                        | ปริมาณ     | เป      | ปริมาณ     | เ        |
|                        |           | ลี่ยนแปลง |           | ปลี่ยนแปลง |
|                        |           |         |           |          |
|                        |           | ร้อยละ   |           | ร้อยละ    |
+------------------------+-----------+---------+-----------+----------+
| บริการแบบประจำเส้นทาง    | 2,844,923 | 18.95%  | 3,373,891 | 18.59%   |
+------------------------+-----------+---------+-----------+----------+
| บริการแบบไม่ประจำเส้นทาง  | 795,532   | (       | 1,596,298 | 100.66%  |
|                        |           | 29.37)% |           |          |
| ชนิดให้เซ็นสัญญาไว้ล่วงหน้า   |           |         |           |          |
+------------------------+-----------+---------+-----------+----------+
| บริการแบบไม่ประจำเส้นทาง  | 1,877,081 | 28.32%  | 1,646,659 | (12.28)% |
|                        |           |         |           |          |
| ชนิดให้เช่าเหมาลำเป็นเที่ยว  |           |         |           |          |
+------------------------+-----------+---------+-----------+----------+
| บริการแบบไม่ประจำเส้นทาง  | 8,556,374 | 5.26%   | 6,702,923 | (21.66)% |
|                        |           |         |           |          |
| ชนิด                    |           |         |           |          |
| ให้เช่าเหมาลำเป็นระยะเวลา |           |         |           |          |
+------------------------+-----------+---------+-----------+----------+
| รวม                    | 1         | 7.35%   | 1         | (5.36)%  |
|                        | 4,073,910 |         | 3,319,771 |          |
+------------------------+-----------+---------+-----------+----------+

ค่าใช้จ่ายในการดำเนินงานเกี่ยวกับเรือเดินทะเล - ส่วนของเจ้าของเรือ:
ค่าใช้จ่ายในการดำเนินงานเกี่ยวกับเรือเดินทะเลในปี 2550 ลดลงร้อยละ 7.98 เป็น 2,519.71
ล้านบาท เทียบกับ 2,738.11 ล้านบาทในปี 2549 สาเหตุหลักเนื่องจาก บริษัทฯ
มีมาตรการควบคุมค่าใช้จ่ายอย่างเข้มงวด
ทำให้สามารถลดค่าใช้จ่ายในการซ่อมบำรุงเรือและค่าใช้จ่ายเกี่ยวกับลูกเรือได้
ค่าใช้จ่ายที่ลดลงส่วนหนึ่งได้มีการหักกลบไปด้วยค่าเบี้ยประกันที่สูงขึ้น
เนื่องจากวงเงินประกันภัยของกองเรือสูงขึ้น รวมถึงค่าตัดจำหน่ายจากการนำเรือเข้าอู่แห้งเพิ่มขึ้น
จำนวนเงิน 52.77 ล้านบาท ในปี 2550 มีค่าใช้จ่ายรอตัดจำหน่ายจากการนำเรือเข้าอู่แห้งจำนวน
42 ลำ ซึ่งสูงกว่าปี 2549 ค่าซ่อมแซมและบำรุงรักษาเรือคิดเป็นร้อยละ 55.52
ของค่าใช้จ่ายในการดำเนินงานเกี่ยวกับเรือเดินทะเล ซึ่งมีองค์ประกอบหลักๆ ได้แก่
เงินเดือนลูกเรือ ค่าเบี้ยประกันภัย ค่าอะไหล่และอุปกรณ์ต่างๆ
ค่าซ่อมแซมเรือที่อยู่นอกเหนือจากประกัน และน้ำมันหล่อลื่น
ซึ่งเป็นค่าใช้จ่ายประจำที่จะเกิดขึ้นสำหรับเรือทุกลำ
ค่าของเงินบาทต่อสกุลเงินดอลลาร์สหรัฐอเมริกาโดยเฉลี่ยแข็งขึ้นร้อยละ 9.8 ในปี 2550
ทำให้ค่าใช้จ่ายในการดำเนินงานเกี่ยวกับเรือเดินทะเลต่อวันเดินเรือตามปฏิทินสูงขึ้นจาก 4,177
ดอลลาร์สหรัฐอเมริกาต่อวันในปี 2549 เป็น 4,422 ดอลลาร์สหรัฐอเมริกาต่อวันในปี 2550

ค่าใช้จ่ายในการเช่าเรือแบบเหมาลำเป็นระยะเวลา :
ค่าใช้จ่ายในการเช่าเรือแบบเหมาลำเป็นระยะเวลาในปี 2550 เพิ่มขึ้นร้อยละ 73.01 เป็น
2,708.34 ล้านบาท เทียบกับ 1,565.43 ล้านบาทในปี 2549
เนื่องจากมีการเช่าเรือเพิ่มเพื่อมาเสริมกองเรือเพิ่มขึ้น ในปี 2550 บริษัทฯ เช่าเรือ 29 ลำ
(หรือ 46 เที่ยวเรือ) ทั้งที่เป็นการเช่ามาเป็นเที่ยวหรือแบบระยะสั้น
เพื่อนำมาใช้บริการขนส่งสินค้าในเส้นทางประจำและที่มีสัญญารับขนส่งไว้ล่วงหน้า เทียบกับปี 2549
ที่บริษัทฯ เช่าเรือมาเพิ่มเติมจำนวน 22 ลำ (หรือ 36 เที่ยวเรือ)
เพื่อใช้ในวัตถุประสงค์เช่นเดียวกันกับที่กล่าวมาแล้ว นอกจากนี้อัตราค่าเช่าเฉลี่ยเพิ่มสูงขึ้นร้อยละ
29.48 เป็น 22,904 ดอลลาร์สหรัฐอเมริกาต่อวันในปี 2550 จาก 17,689
ดอลลาร์สหรัฐอเมริกาต่อวันในปี 2549

ค่าเสื่อมราคาและการตัดจำหน่าย : ค่าเสื่อมราคาและการตัดจำหน่ายในปี 2550 เพิ่มขึ้นร้อยละ
4.74 เป็น 1,338.32 ล้านบาทเทียบกับ 1,277.80 ล้านบาทในปี 2549
เนื่องจากมีการซื้อเรือมือสองจำนวน 1 ลำ ทำให้มีรายจ่ายเพิ่มขึ้น 42.07 ล้านบาท
ซึ่งการเพิ่มขึ้นนี้ได้ถูกหักกลบด้วยการขายเรือออกไป 1 ลำ ดังที่ได้กล่าวไว้ข้างต้น

รายได้จากการขายเรือ : ในปี 2550 บริษัทฯ มีกำไรจากการขายเรือเก่า 1 ลำเป็นเงิน 16.45
ล้านบาท เทียบกับปี 2549 บริษัทฯ มีกำไรจากการขายเรือเป็นเงิน 99.38 ล้านบาท

กลุ่มธุรกิจงานบริการนอกชายฝั่ง

ตารางต่อไปนี้แสดงการเปลี่ยนแปลงของวันเดินเรือในรอบปีปฏิทินของกองเรือที่ให้บริการนอกชายฝั่ง

วันเดินเรือในรอบปีปฏิทินของกองเรือให้บริการนอกชายฝั่ง

หน่วย : วัน

+--------------------+------------+----------+-----------+-----------+
| วันเดินเรือในปีปฏิทิน    | รอบปีบัญชี 30 |          | รอบปีบัญชี   |           |
|                    | กันยายน     |          | 30 กันยายน |           |
|                    | 2549       |          | 2550      |           |
+--------------------+------------+----------+-----------+-----------+
|                    | จำนวนวัน    | เ        | จำนวนวัน   | เปลี่ยนแปลง |
|                    |            | ปลี่ยนแปลง |           |           |
|                    |            |          |           | ร้อยละ     |
|                    |            | ร้อยละ    |           |           |
+--------------------+------------+----------+-----------+-----------+
| เร                 | 1,313      | 259.73%  | 1,460     | 11.20%    |
| ือที่ให้บริการนอกชายฝั่งที่ |            |          |           |           |
|                    |            |          |           |           |
| บริษัทเป็นเจ้าของ      |            |          |           |           |
+--------------------+------------+----------+-----------+-----------+
| เรือที่เช่ามาเพิ่มเติม    | 320        | 14.70%   | 365       | 14.06%    |
+--------------------+------------+----------+-----------+-----------+
| รวม                | 1,633      | 153.57%  | 1,825     | 11.76%    |
+--------------------+------------+----------+-----------+-----------+

ขนาดเฉลี่ยของกองเรือในกลุ่มเรือบริการนอกชายฝั่งเพิ่มขึ้นร้อยละ 11.20 ในปี 2550
เนื่องจากเรือมือสองที่ซื้อเข้ามาในปี 2549 ใช้งานได้เต็มปีในปี 2550 และด้วยเหตุผลเดียวกัน
ทำให้วันเดินเรือของเรือที่เช่ามาเพิ่มเติมสูงขึ้น แม้ว่า บริษัทฯ
จะไม่ได้เช่าเรือมาเพิ่มเติมเลยก็ตามในปี 2550

รายได้จากค่าบริการ : รายได้จากค่าบริการของเรือที่ให้บริการนอกชายฝั่งในปี 2550
เพิ่มขึ้นร้อยละ 66.97 เป็น 2,867.44 ล้านบาท หรือ 44,012
ดอลลาร์สหรัฐอเมริกาต่อวันเดินเรือ เทียบกับ 1,717.36 ล้านบาท หรือ 27,001
ดอลลาร์สหรัฐอเมริกาต่อวันเดินเรือในปี 2549 จำนวนวันที่ใช้ประโยชน์จากเรือเพิ่มขึ้นจาก 970
วันในปี 2549 เป็น 1,349 วันในปี 2550 เป็นผลให้อัตราการใช้ประโยชน์จากเรือคิดเป็นร้อยละ
77.17 ซึ่งสะท้อนให้เห็นถึงความต้องการและจำนวนงานวิศวกรรมโยธาใต้น้ำที่สูงมาก
บริษัทฯให้บริการงานใหญ่ จำนวน 40 งานในปี 2550 และจำนวน 47 งานในปี 2549 ในปี 2550
ระยะเวลาเฉลี่ยในการทำงานต่องานนั้นมากกว่า และมีมูลค่าเพิ่มในงานที่ให้บริการมากกว่า เช่น
การให้บริการโดยใช้ยานสำรวจใต้น้ำโดยให้รีโมทคอนโทรล ซึ่งบริษัทฯ มีอุปกรณ์มากขึ้น

อัตราการใช้ประโยชน์ของกองเรือให้บริการนอกชายฝั่ง

+---------------------+------------+----------+------------+----------+
| รายการ              | รอบปีบัญชี 30 |          | รอบปีบัญชี 30 |          |
|                     | กันยายน     |          | กันยายน     |          |
|                     | 2549       |          | 2550       |          |
+---------------------+------------+----------+------------+----------+
|                     | จำนวนวัน    | เ        | จำนวนวัน    | เ        |
|                     |            | ปลี่ยนแปลง |            | ปลี่ยนแปลง |
|                     |            |          |            |          |
|                     |            | ร้อยละ    |            | ร้อยละ    |
+---------------------+------------+----------+------------+----------+
| วันเดินเรือในรอบปีปฏิทิน  | 1,633      | 153.57%  | 1,825      | 11.76%   |
+---------------------+------------+----------+------------+----------+
| ว                   | 0          | 0%       | 77         | 100%     |
| ันที่ไม่สามารถใช้ประโยชน์ |            |          |            |          |
|                     |            |          |            |          |
| จากเรือที่ทราบล่วงหน้า   |            |          |            |          |
+---------------------+------------+----------+------------+----------+
| วันเดินเรือที่มีอยู่        | 1,633      | 153.57%  | 1,748      | 7.04%    |
+---------------------+------------+----------+------------+----------+
| วันเดินเรือทำการ       | 970        | 138.92%  | 1,349      | 39.07%   |
+---------------------+------------+----------+------------+----------+
| อัตร                 | 59.40%     | (3.64) % | 77.17%     | 29.92%   |
| าการใช้ประโยชน์จากเรือ |            |          |            |          |
+---------------------+------------+----------+------------+----------+

ค่าใช้จ่ายในการให้บริการ : ค่าใช้จ่ายในการให้บริการในปี 2550 เพิ่มขึ้นร้อยละ 70.82 เป็น
1,932.91 ล้านบาท หรือ 29,668 ดอลลาร์สหรัฐอเมริกาต่อวันเดินเรือ เทียบกับ 1,131.54
ล้านบาท หรือ 17,764 ดอลลาร์สหรัฐอเมริกาต่อวันเดินเรือ ในปี 2549
ค่าใช้จ่ายที่เพิ่มขึ้นส่วนใหญ่เนื่องจากอัตราการใช้ประโยชน์จากเรือสูงขึ้น จำนวนลูกเรือที่เพิ่มขึ้น
และค่าเบี้ยประกันที่เพิ่มขึ้น

ค่าเสื่อมราคาและการตัดจำหน่าย : ค่าเสื่อมราคาและการตัดจำหน่ายในปี 2550 เพิ่มขึ้นร้อยละ
49.26 เป็น 168.22 ล้านบาท เทียบกับ 112.70 ล้านบาทในปี 2549 ค่าเสื่อมราคาที่เพิ่มขึ้น
55.52 ล้านบาทเนื่องจากมีการรับรู้ค่าเสื่อมราคาเต็มปีสำหรับเรือมือสองสองลำในปี 2550
โดยเปรียบเทียบกับการรับรู้ค่าเสื่อมไม่เต็มปีของเรือลำดังกล่าวในปี 2549

ตารางต่อไปนี้แสดงการเปลี่ยนแปลงของวันเดินเรือของกองเรือขุดเจาะคิดตามวันเดินเรือในรอบปีปฏิทิน

วันเดินเรือในรอบปีปฏิทินของกองเรือขุดเจาะ

  ----------------------- ------------- ------------------- ------------ ----------------
  วันเดินเรือในปีปฏิทิน         รอบปีบัญชี 30                        รอบปีบัญชี 30   
                          กันยายน 2549                       กันยายน 2550  

                          จำนวนวัน       เปลี่ยนแปลงร้อยละ      จำนวนวัน      เปลี่ยนแปลงร้อยละ

  เรือขุดเจาะของบริษัทฯ       652           276.88%             730          11.96%

  เรือขุดเจาะที่เช่ามาเพิ่มเติม   0             0                   0            0

  รวม                     652           276.88%             730          11.96%
  ----------------------- ------------- ------------------- ------------ ----------------

อัตราการใช้ประโยชน์จากเรือของกองเรือขุดเจาะ

  ----------------------------------------- --------- ---------------- --------- ----------------
  รายการ                                    รอบปีบัญชี                    รอบปีบัญชี   
                                            30 กันยายน                  30 กันยายน 
                                            2549                       2550      

                                            จำนวนวัน   เปลี่ยนแปลงร้อยละ   จำนวนวัน   เปลี่ยนแปลงร้อยละ

  วันเดินเรือในรอบปีปฏิทิน                        652       276.88%          730       11.96%

  วันที่ไม่สามารถใช้ประโยชน์จากเรือที่ทราบล่วงหน้า     0         0%               70        100%

  วันเดินเรือที่มีอยู่                              652       276.88%          660       1.23%

  วันที่ไม่สามารถใช้ประโยชน์จากเรือที่ไม่ทราบล่วงหน้า   23        100%             178       673.91%

  วันเดินเรือทำการ                             629       263.58%          482       (23.37)%

  อัตราการใช้ประโยชน์จากเรือ                    96.47%    3.53%            73.03%    (23.29)%
  ----------------------------------------- --------- ---------------- --------- ----------------

รายได้จากค่าบริการ : รายได้จากค่าบริการในปี 2550 ลดลงร้อยละ 6.19 เหลือ 1,149.69
ล้านบาท หรือ 44,116 ดอลลาร์สหรัฐอเมริกาต่อวันเดินเรือ เทียบกับ 1,225.59 ล้านบาท หรือ
48,262 ดอลลาร์สหรัฐอเมริกาต่อวันเดินเรือในปี 2549
รายได้ที่ลดลงเกิดจากอัตราการใช้ประโยชน์จากเรือขุดเจาะลดลงเหลือร้อยละ 73.03
โดยมีเรือขุดเจาะ 1 ลำที่ต้องเข้ารับการตรวจสอบเรือระดับพิเศษ (special survey)
ที่กำหนดไว้ล่วงหน้า ตามระยะเวลาทุก 5 ปี และการหยุดทำงานของเรือขุดเจาะลำเดิมจำนวนอีก
87 วัน เนื่องจากเกิดอุบัติเหตุไฟไหม้

ค่าใช้จ่ายในการให้บริการ : ค่าใช้จ่ายในการให้บริการในปี 2550 เพิ่มขึ้นร้อยละ 35.35 เป็น
814.72 ล้านบาท หรือ 31,263 ดอลลาร์สหรัฐอเมริกาต่อวันเดินเรือ เทียบกับ 601.93 ล้านบาท
หรือ 23,703 ดอลลาร์สหรัฐอเมริกาต่อวันเดินเรือในปี 2549
ค่าใช้จ่ายที่ลดลงส่วนใหญ่เกิดจากการตัดจำหน่ายสินทรัพย์และค่าซ่อมแซมบำรุงรักษาเรือขุดเจาะที่เกิดจากอุบัติเหตุไฟไหม้
รวมเป็นเงินทั้งสิ้น 129.80 ล้านบาท ถึงแม้ว่าอัตราการใช้ประโยชน์จากเรือลดลงในปี 2550
แต่ต้นทุนในการจ่ายค่าตอบแทนให้ลูกเรือสูงขึ้น
เนื่องจากจำนวนลูกเรือที่มีทักษะในธุรกิจขุดเจาะหายากขึ้น

ค่าเสื่อมราคาและการตัดจำหน่าย : ค่าเสื่อมราคาและการตัดจำหน่ายในปี 2550 เพิ่มขึ้นร้อยละ 16.49 เป็น 198.16 ล้านบาทเทียบกับ 170.12 ล้านบาทในปี 2549 ส่วนใหญ่เนื่องจากมีการซื้อเครื่องมือและอุปกรณ์ต่างๆ เกี่ยวกับเรือขุดเจาะมากขึ้น

ผลการดำเนินงานด้านอื่นๆ

ค่าใช้จ่ายทั่วไปและค่าใช้จ่ายในการบริหาร : ค่าใช้จ่ายทั่วไปและค่าใช้จ่ายในการบริหารในปี
2550 เพิ่มขึ้นร้อยละ 49.13 เป็น 1,674.76 ล้านบาท เทียบกับ 1,122.75 ล้านบาทในปี 2549
ปัจจัยหลักสำคัญประการหนึ่งที่ค่าใช้จ่ายเพิ่มขึ้น คือ
การตั้งสำรองค่าใช้จ่ายผันแปรเกี่ยวกับผลประโยชน์ของพนักงานจำนวนรวมทั้งสิ้น 188.15 ล้านบาท
ค่าใช้จ่ายทั่วไปและค่าใช้จ่ายในการบริหารอื่นๆ
ของกลุ่มธุรกิจเรือบรรทุกสินค้าแห้งเทกองและกลุ่มธุรกิจงานบริการนอกชายฝั่งเพิ่มขึ้นร้อยละ 38.40
เป็น 935.84 ล้านบาท ในปี 2550 เนื่องจากมีการจัดตั้งบริษัทย่อยใหม่ จำนวน 6 บริษัท
ทำให้มีต้นทุนค่าบริการทางตรงและค่าที่ปรึกษากฎหมายสำหรับการจัดตั้งบริษัทเหล่านี้เพิ่มสูงขึ้น
นอกจากนี้บริษัทฯ
ได้จ่ายค่าธรรมเนียมในการคืนเงินกู้ในกลุ่มธุรกิจเรือบรรทุกสินค้าแห้งเทกองก่อนกำหนดให้แก่ธนาคารจำนวน
18.04 ล้านบาท โดยการจ่ายคืนเงินกู้ก่อนกำหนดดังกล่าวใช้เงินที่ได้รับจากการออกหุ้นกู้แปลงสภาพ
นอกจากนี้มีค่าใช้จ่ายเกี่ยวกับการป้องกันความเสี่ยงของสกุลเงินตราต่างประเทศสำหรับการสั่งต่อเรือใหม่จากญี่ปุ่นจำนวน
2 ลำ ค่าใช้จ่ายทั่วไปและค่าใช้จ่ายในการบริหารของเมอร์เมดลดลงร้อยละ 6.67 เป็น 301.90
ล้านบาท ในปี 2550 เนื่องจากมีการปิดบริษัทย่อยของเมอร์เมดจำนวน 4 บริษัท

ดอกเบี้ยจ่าย : ดอกเบี้ยจ่ายในปี 2550 ลดลงร้อยละ 5.08 เป็น 665.47 ล้านบาท บริษัทฯ
ได้มีการชำระคืนเงินกู้จำนวนทั้งสิ้น 37.44 ล้านดอลลาร์สหรัฐอเมริกา
และคืนเงินกู้ก่อนกำหนดจำนวน 9.22 ล้านดอลลาร์สหรัฐอเมริกา
ก่อนที่จะได้รับเงินจากการออกหุ้นกู้แปลงสภาพ จนถึงสิ้นปีงบการเงิน 2550
กลุ่มธุรกิจเรือบรรทุกสินค้าแห้งเทกองได้ชำระคืนเงินกู้ธนาคารจำนวน 131.01
ล้านดอลลาร์สหรัฐอเมริกาโดยใช้เงินที่ได้รับจากการออกหุ้นกู้แปลงสภาพ
ส่วนเมอร์เมดก็สามารถลดยอดหนี้สินรวมลงเหลือ 63.39 ล้านดอลลาร์สหรัฐอเมริกา ณ วันที่ 30
กันยายน 2550 ยอดหนี้สินเฉลี่ยของทั้งกลุ่มบริษัทซึ่งรวมหุ้นกู้แปลงสภาพเพิ่มขึ้นร้อยละ 2.24 เป็น
263.97 ล้านดอลลาร์สหรัฐอเมริกา
แต่จะมีการจ่ายคืนเงินกู้ของกลุ่มธุรกิจเรือบรรทุกสินค้าแห้งเทกองจำนวน 23.16
ล้านดอลลาร์สหรัฐอเมริกาในเดือนพฤศจิกายนและธันวาคม 2550
โดยใช้เงินที่ได้รับจากการขายหุ้นกู้แปลงสภาพ นอกจากนี้ อัตราดอกเบี้ย LIBOR
ดอลลาร์สหรัฐอเมริกาที่สูงขึ้นทำให้ค่าใช้จ่ายดอกเบี้ยลดลงได้ไม่มากนัก

รายได้จากดอกเบี้ยและเงินปันผลรับ : รายได้จากดอกเบี้ยและเงินปันผลรับในปี 2550
ลดลงร้อยละ 8.54 เป็น 74.58 ล้านบาท เทียบกับ 81.54 ล้านบาทในปี 2549 ในปี 2550
บริษัทฯ รักษาเงินสดคงเหลือให้สูงขึ้น แต่ส่วนใหญ่นำไปฝากไว้กับธนาคารเป็นส่วนใหญ่
ในเงินสดที่เหลืออยู่นี้มีจำนวนไม่มากนักที่นำไปลงทุนในการลงทุนระยะสั้นที่มีสภาพคล่องสูง เช่น
ตราสารหนี้ และหลักทรัพย์ ในส่วนของพอร์ตการลงทุนในตราสารทุน
และเงินปันผลรับจากการลงทุนในตราสารทุนลดลงมากเมื่อเทียบกับปี 2549 ณ สิ้นรอบบัญชี 2550
บริษัทฯ มีเงินสดคงเหลือเฉลี่ย 2,558.82 ล้านบาท เทียบกับ 1,535.26 ล้านบาทในปี 2549

ส่วนแบ่งกำไรจากการลงทุนในบริษัทร่วม : ส่วนแบ่งกำไรจากการลงทุนในบริษัทร่วมดีขึ้นจากขาดทุน
3.16 ล้านบาทในปี 2549 เป็นกำไร 9.39 ล้านบาท ในปี 2550
เนื่องจากมีการเปลี่ยนหน่วยงานในรายงานการเงิน คือกลุ่มบริษัท เมอร์เมด
จากบริษัทร่วมเป็นบริษัทย่อยในปี 2549 กลุ่มบริษัทเมอร์เมด ได้บันทึกขาดทุนจำนวน 15.51
ล้านบาท ก่อนที่จะเปลี่ยนสถานะมาเป็นบริษัทย่อย ส่วนบริษัทร่วมอื่น ได้แก่ บริษัท กัลฟ เอเจนซี่
คัมประนี (ประเทศไทย) จำกัด และบริษัท โทรีเซน (อินโดไชน่า) เอส.เอ
ได้บันทึกผลกำไรเท่ากับ 9.39 ล้านบาทในปี 2550

กำไร (ขาดทุน) จากอัตราแลกเปลี่ยน : ในปี 2550 บริษัทฯ มีกำไรจากอัตราแลกเปลี่ยน
723.36 ล้านบาท เนื่องจากการแข็งค่าของเงินบาทต่อสกุลเงินดอลลาร์สหรัฐอเมริกา
ส่วนใหญ่การกำไรหรือขาดทุนจากอัตราแลกเปลี่ยนของบริษัทฯ
เกิดจากการแปลงค่ารายการเงินกู้สกุลเงินดอลลาร์สหรัฐอเมริกาเป็นเงินบาท ณ วันสิ้นรอบบัญชี
ซึ่งในส่วนกำไรหรือขาดทุนจากอัตราแลกเปลี่ยนนั้นเป็นกำไรหรือขาดทุนจากอัตราแลกเปลี่ยนที่ยังไม่เกิดขึ้นจริง

รายได้ (ขาดทุน) อื่น : รายได้อื่นๆ ลดลงร้อยละ 34.28 เป็น 155.20 ล้านบาท
เนื่องจากบริษัทฯ เลิกการขายอุปกรณ์สำหรับตรึงและมัดสินค้าในเรือให้แก่บุคคลภายนอก
อีกทั้งมีวันที่เรือขุดเจาะหยุดทำงานเพิ่มมากขึ้น ส่งผลให้รายได้จากลูกค้าในปี 2550 ลดลง
ซึ่งถูกหักกลบด้วยการเพิ่มขึ้นของกำไรจากการขายหลักทรัพย์จำนวน 17.03 ล้านบาท

จากสาเหตุต่างๆ
ที่ได้กล่าวมาข้างต้นทั้งหมดรวมทั้งการตัดรายการระหว่างกันในกลุ่มทำให้กำไรสุทธิของบริษัทฯ
เพิ่มขึ้นเป็น 4,968.52 ล้านบาทในปี 2550 เทียบกับ 3,502.44 ล้านบาทในปี 2549

สภาพคล่องและแหล่งเงินทุน

ตารางต่อไปนี้แสดงเงินทุนของบริษัทฯ เปรียบเทียบ 1 ปีย้อนหลัง 

เงินทุนทั้งหมดของบริษัทฯ

หน่วย : บาท

  ------------------------------------ ----------------- -----------------
  รายการ                               รอบปีบัญชี           

                                       2549              2550

  หนี้สิน:                                                  

  เงินเบิกเกินบัญชี                         40,058,490        20,274,164

  หนี้ระยะสั้น                             160,000,000       210,777,752

  ส่วนของหนี้ระยะยาวที่ถึงกำหนดภายใน 1 ปี     1,450,126,683     1,239,979,268

  หุ้นกู้แปลงสภาพ                          --                5,665,202,823

  หนี้ระยะยาว                            7,311,727,988     1,940,323,187

  รวมหนี้สิน                              8,961,913,161     9,076,557,194

  ส่วนของผู้ถือหุ้น                                            

  หุ้นสามัญ มูลค่าหุ้นละ 1 บาท                643,684,422       643,684,422
  ที่ออกจำหน่ายและชำระแล้วเต็มมูลค่า                            

  เงินรับจากส่วนเกินมูลค่าหุ้น                 1,540,410,208     1,540,410,208

  กำไรสะสม                             9,057,647,332     13,103,766,043

  อื่นๆ                                  781,320,831       766,672,612

  รวมส่วนของผู้ถือหุ้น                       12,023,062,793    16,054,533,285

  รวมเงินทุนทั้งหมด                        20,984,975,954    25,131,090,479

  อัตราส่วนหนี้สินต่อทุนทั้งหมด                 0.43              0.36

  อัตราส่วนหนี้สินสุทธิต่อทุนสุทธิ                0.38              0.24
  ------------------------------------ ----------------- -----------------

กระแสเงินสด

ตารางต่อไปนี้แสดงรายการเงินสดและรายการเทียบเท่าเงินสด ที่ได้มาจาก (ใช้ไปใน)
กิจกรรมดำเนินงาน กิจกรรมจัดหาเงิน และกิจกรรมลงทุน

สรุปรายการกระแสเงินสด

+-----------------------------+--------------------+-------------------+
|                             |                    |   -               |
|                             | --------- -------- | -------- -------- |
|                             |   รอบปีบัญชี   รอบบัญชี |                   |
|                             |   2549      2550   |  รอบปีบัญชี   รอบบัญชี |
|                             |                    |   2550      2550  |
|                             |                    |                   |
|                             | --------- -------- |   -               |
|                             |                    | -------- -------- |
+-----------------------------+--------------------+-------------------+
| กระ                         | 4,206,516,415      | 6,848,647,052     |
| แสเงินสดสุทธิจากกิจกรรมดำเนินงาน |                    |                   |
+-----------------------------+--------------------+-------------------+
| กระแสเงินสดสุทธิจากกิจกรรมลงทุน  | (1,869,914,089)    | (4,366,270,411)   |
+-----------------------------+--------------------+-------------------+
| กร                          | (2,860,635,320)    | (99,069,489)      |
| ะแสเงินสดสุทธิจากกิจกรรมจัดหาเงิน |                    |                   |
+-----------------------------+--------------------+-------------------+

ณ วันที่ 30 กันยายน 2550 เงินสดและรายการเทียบเท่าเงินสด เท่ากับ 3,745.16 ล้านบาท
เทียบกับ 1,372.49 ล้านบาท ณ วันที่ 30 กันยายน 2549 ณ วันที่ 30 กันยายน 2550
สภาพคล่องทางการเงินโดยรวมของบริษัทฯ ได้แก่ เงินสด รายการเทียบเท่าเงินสด
และวงเงินสินเชื่อที่ยังไม่ได้เบิกใช้ (Undrawn borrowing) เท่ากับ 4,646.28 ล้านบาท
เพิ่มขึ้นจาก 2,900.43 ล้านบาท ณ วันที่ 30 กันยายน 2549
สภาพคล่องที่เพิ่มขึ้นนั้นเป็นผลมาจากกระแสเงินสดจากการดำเนินงานที่เพิ่มมากขึ้น
และมีเงินเหลือจากเงินของหุ้นกู้แปลงสภาพจำนวน 23.16 ล้านดอลลาร์สหรัฐอเมริกา ซึ่งบริษัทฯ
สำรองไว้สำหรับเตรียมจ่ายคืนเงินกู้ระยะยาวของกลุ่มธุรกิจเรือบรรทุกสินค้าแห้งเทกองให้กับธนาคารในเดือนพฤศจิกายน
และธันวาคม 2550

ในปี 2550 เงินสดสุทธิจากกิจกรรมดำเนินงานเพิ่มขึ้นเป็น 6,848.65 ล้านบาท เทียบกับ
4,206.52 ล้านบาทในปี 2549
ซึ่งเป็นผลมาจากอัตราค่าเช่าเรือโดยเฉลี่ยที่เพิ่มขึ้นและรายรับจากกลุ่มธุรกิจงานบริการนอกชายฝั่งที่เพิ่มขึ้น

ในปี 2550 เงินสดสุทธิที่ใช้ไปในกิจกรรมลงทุน เท่ากับ 4,366.27 ล้านบาท ในปี 2549
เงินสดสุทธิที่ใช้ไปในกิจกรรมลงทุนเท่ากับ 1,869.91 ล้านบาท
สาเหตุหลักมาจากมีการสั่งต่อเรือใหม่จำนวน 5 ลำ
และมีการสั่งซื้ออุปกรณ์ของกลุ่มธุรกิจงานบริการนอกชายฝั่ง

ในปี 2550 บริษัทฯ ได้ใช้เงินสดไปในกิจกรรมจัดหาเงิน (financing activities) เท่ากับ
(99.07) ล้านบาท ส่วนใหญ่เกิดจากการจ่ายเงินปันผลให้ผู้ถือหุ้นและการจ่ายคืนเงินกู้ บริษัทฯ
ได้มีการชำระคืนเงินกู้ตามกำหนดจำนวน 40.28 ล้านดอลลาร์สหรัฐอเมริกาในปี 2550
และจ่ายก่อนกำหนดจำนวน 9.22 ล้านดอลลาร์สหรัฐอเมริกา
ก่อนที่จะได้รับเงินจากการขายหุ้นกู้แปลงสภาพ บริษัทฯ
ได้ใช้เงินที่ได้จากกิจกรรมดำเนินงานและเงินที่ได้จากการขายเรือเพื่อนำไปคืนเงินกู้และคืนเงินกู้ก่อนกำหนดดังกล่าว
การจ่ายเงินดังกล่าวหักลบด้วยเงินที่ได้รับจากการขายหุ้นกู้แปลงสภาพจำนวน 169.8
ล้านดอลลาร์สหรัฐอเมริกาและเงินกู้ระยะยาวจำนวน 290.93
ล้านบาทจากธนาคารเพื่อการสร้างศูนย์กระจายสินค้าและคลังสินค้า
รวมทั้งการซื้ออุปกรณ์ของกลุ่มธุรกิจงานบริการนอกชายฝั่ง ทั้งนี้บริษัทฯ
มีนโยบายที่ชัดเจนในการลดอัตราส่วนหนี้สินต่อทุน ณ วันที่ 30 กันยายน 2550
อัตราส่วนหนี้สินจากเงินกู้ธนาคารต่อทุนเท่ากับ 0.36 เท่า เปรียบเทียบกับ 0.43 เท่า ณ วันที่ 30
กันยายน 2549 อัตราส่วนหนี้สินสุทธิจากเงินกู้ธนาคารต่อทุนสุทธิเท่ากับ 0.24 เท่า และ 0.38
เท่า ตามลำดับ และมีอัตราส่วนหนี้สินต่อทุนเท่ากับ 0.57 เท่า และ 0.74 เท่า ตามลำดับ ณ
วันเดียวกัน

ณ วันที่ 30 กันยายน 2550 บริษัทฯ มีหนี้ระยะยาวจำนวน 261.38 ล้านดอลลาร์สหรัฐอเมริกา
เทียบกับ 231.30 ล้านดอลลาร์สหรัฐอเมริกา ณ วันที่ 30 กันยายน 2549 นอกจากนี้บริษัทฯ
ยังมีวงเงินสินเชื่อหมุนเวียนจำนวน 10 ล้านดอลลาร์สหรัฐอเมริกา
ซึ่งเป็นสินเชื่อที่ได้รับจากสถาบันการเงินในต่างประเทศ และ 365
ล้านบาทจากสถาบันการเงินในประเทศ ณ วันที่ 30 กันยายน 2550 บริษัทฯ
ได้เบิกถอนวงเงินสินเชื่อมาใช้จำนวน 201.60 ล้านบาท วงเงินสินเชื่อหมุนเวียนดังกล่าว
มีหลักประกันเป็นเรือของบริษัทฯ จำนวนหนึ่ง รวมทั้งที่ดินและอาคารสำนักงานบางส่วน

โดยทั่วไปการขอกู้เงินเพื่อซื้อเรือจะต้องจดจำนองเรือหนึ่งลำหรือมากกว่านั้น
เพื่อเป็นหลักประกันเงินกู้ การมอบผลประโยชน์ในกรมธรรม์ รายได้จากค่าระวาง
และค่าชดเชยต่างๆ นอกจากนี้อาจมีเงื่อนไขอื่นๆ อีกเช่น บริษัทฯ
จะไม่ก่อหนี้หรือภาระผูกพันในทรัพย์สินกับบุคคลอื่นๆ

ภายใต้สัญญาเงินกู้ระยะยาว บริษัทฯ จะต้องคงสัดส่วนสินทรัพย์ของบริษัทฯ
ที่เป็นราคาตลาดต่อเงินกู้และปฏิบัติตามเงื่อนไขขั้นต่ำทางการเงินต่างๆ
รวมทั้งให้สิทธิในการชำระคืนเงินกู้ก่อนกำหนด (โดยมีเบี้ยปรับ) สัญญากู้บางฉบับกำหนดให้บริษัทฯ
ต้องรักษาเงินหมุนเวียนในระบบไว้ ซึ่ง ณ วันที่ 30 กันยายน 2550 คือจำนวนเงิน 15
ล้านดอลลาร์สหรัฐอเมริกา

กิจกรรมทางการเงินของบริษัทฯ จะเป็นไปตามนโยบายของบริษัทฯ
ที่จะให้ต้นทุนการกู้เงินต่ำสุดและในขณะ
เดียวกันก็จะคำนึงถึงการได้รับผลตอบแทนจากการลงทุนอย่างสูงสุด อย่างไรก็ตาม บริษัทฯ
ยังต้องรักษาสภาพคล่องให้อยู่ในระดับที่เหมาะสมเพื่อให้สามารถดำเนินธุรกิจได้ ขณะนี้บริษัทฯ
ถือครองเงินสดในรูปสกุลเงินดอลลาร์สหรัฐอเมริกาเป็นส่วนใหญ่ และที่เหลือเป็นเงินบาท

ในปี 2550 บริษัทฯ ได้จ่ายเงินปันผลให้แก่ผู้ถือหุ้นคิดเป็นเงินทั้งสิน 922.40 ล้านบาท

ค่าใช้จ่ายฝ่ายทุน

ในปี 2550 บริษัทฯ ซื้อเรือมือสองจำนวน 1 ลำ ราคาต้นทุน 37.41 ล้านดอลลาร์สหรัฐอเมริกา
และจ่ายเงินมัดจำในการสั่งต่อเรือใหม่จำนวน 5 ลำ เป็นเงินทั้งสิ้น 45.04
ล้านดอลลาร์สหรัฐอเมริกา เงินลงทุนในการซื้อเรือ 6 ลำ รวมเป็นเงินทั้งสิ้น 212.05
ล้านดอลลาร์สหรัฐอเมริกา ในการซื้อเรือมือสองลำดังกล่าว บริษัทฯ ใช้เงินจากหลายแหล่ง เช่น
เงินสดคงเหลือ และเงินกู้จากธนาคาร ซึ่งเงินกู้ยืมจากธนาคารได้มีการชำระคืนแล้ว
โดยใช้เงินที่ได้จากการขายหุ้นกู้แปลงสภาพ
ส่วนเงินมัดจำในการสั่งต่อเรือใหม่ทั้งหมดใช้เงินจากกระแสเงินสดภายในบริษัทฯ ในปี 2550
มีเรือจำนวน 18 ลำที่ครบกำหนดเข้าอู่แห้ง คิดเป็นเงินทั้งสิ้น 558.76 ล้านดอลลาร์สหรัฐอเมริกา

เมอร์เมดจ่ายค่างวดอย่างต่อเนื่องสำหรับเรือที่สร้างใหม่ 1 ลำ
และยานสำรวจใต้น้ำโดยใช้ระบบรีโมทคอนโทรล 2 ลำ และเครน 1 ตัว คิดเป็นเงินทั้ง 546.13
ล้านบาท โดยใช้เงินจากเงินสดคงเหลือและเงินกู้ เมอร์เมดมีเรือสนับสนุนงานเทคนิคใต้น้ำจำนวน
2 ลำ และเรือขุดเจาะ 1 ลำ ที่เข้าอู่แห้งในปี 2550 รวมเป็นเงินทั้งสิ้น 109.60 ล้านบาท

ตลอดระยะเวลา 4 รอบปีบัญชีข้างหน้า เรือเดินทะเลของบริษัทฯ จำนวน 24 ลำ จะมีอายุครบ 25
ปี ซึ่งอาจทำให้เรือดังกล่าวถูกปลดระวางในทันที

เรือที่อายุครบ 25 ปี

+-----------------------+----------+----------+----------+----------+
| เรือที่อายุครบ 25 ปี       | รอบปีบัญชี  | รอบปีบัญชี  | รอบปีบัญชี  | รอบปีบัญชี  |
|                       |          |          |          |          |
|                       | 30       | 30       | 30       | 30       |
|                       | กันยายน   | กันยายน   | กันยายน   | กันยายน   |
|                       | 2551     | 2552     | 2553     | 2554     |
+-----------------------+----------+----------+----------+----------+
| จำนวน (ลำ)            | 6        | 3        | 5        | 10       |
+-----------------------+----------+----------+----------+----------+
| เดทเวทตัน              | 127,057  | 84,402   | 171,991  | 249,364  |
+-----------------------+----------+----------+----------+----------+

จากการที่ฐานลูกค้าของบริษัทฯ จะมีจำนวนเพิ่มขึ้นอย่างต่อเนื่อง บริษัทฯ จึงจำเป็นต้องซื้อเรือเพิ่ม
ไม่เพียงเฉพาะเพื่อชดเชยเรือที่ปลดระวางไปเท่านั้น แต่เพื่อการขยายกองเรือด้วย ซึ่งบริษัทฯ
จำเป็นต้องรอระยะเวลาที่เหมาะสมในการซื้อเรือเข้ามาเพิ่มเติม
ดังนั้นภาระค่าใช้จ่ายฝ่ายทุนในอนาคตจะขึ้นกับราคาเรือที่บริษัทฯ
พิจารณาว่าจะสามารถซื้อมาเพิ่มเติมได้

ในส่วนของกลุ่มธุรกิจบริการที่เกี่ยวข้องกับเรือเดินทะเล มีรายการเงินลงทุนจำนวน 291.49
ล้านบาทในปี 2550 ซึ่งเป็นการลงทุนในการสร้างคลังรับฝากสินค้าเนื้อที่ขนาด 8,580 ตารางเมตร
(ของบริษัท ชิดลม มารีน เซอร์วิสเซส แอนด์ ซัพพลายส์ จำกัด)
และการสร้างศูนย์กระจายสินค้าเนื้อที่ 10,000 ตารางเมตร (ของบริษัท จีเอเซี โทรีเซน
โลจิสติกส์ จำกัด) โดยสินทรัพย์ทั้งสองชนิดนี้ เริ่มทำรายได้ให้แก่กลุ่มบริษัทฯ ตั้งแต่เดือน เมษายน
2550 และ พฤศจิกายน 2549

กลยุทธ์ในการดำเนินธุรกิจของบริษัทฯ คือ การมีธุรกิจเกี่ยวกับพาณิชย์นาวีที่ครบวงจร ดังนั้น
นอกจากเงินลงทุนที่ใช้ไปในการขยายกองเรือแล้ว บริษัทฯ ยังได้ใช้เงินจำนวน 234.5
ล้านบาทในการลงทุนเพิ่มเติมในเมอร์เมดอีกร้อยละ 4.08
โดยซื้อหุ้นเพิ่มเติมจำนวนนี้จากผู้ถือหุ้นเดิมของเมอร์เมด คือ ยูไนเต็ด แอสเซ็ท กรุ๊ป ลิมิเต็ด

เมอร์เมดมีแผนที่จะขยายสินทรัพย์
โดยเฉพาะอย่างยิ่งเรือขุดเจาะและเรือสนับสนุนงานวิศวกรรมโยธาใต้น้ำ
โดยใช้เงินที่ได้รับจากการขายหุ้นสามัญเพิ่มทุนของเมอร์เมดและวงเงินสินเชื่อที่อยู่ในขั้นตอนการเจรจา

ความเสี่ยงทางการตลาดในเชิงตัวเลขและคุณภาพ

ความเสี่ยงเกี่ยวกับการผันผวนของอัตราแลกเปลี่ยนเงินตราต่างประเทศ

เนื่องจากธุรกิจเดินเรือทะเลระหว่างประเทศ
เป็นธุรกิจซี่งใช้สกุลเงินดอลลาร์สหรัฐอเมริกาในการดำเนินธุรกิจเป็นหลัก
ดังนั้นรายได้ทั้งหมดและค่าใช้จ่ายในการดำเนินงานส่วนใหญ่ของบริษัทฯ
จะเป็นสกุลเงินดอลลาร์สหรัฐอเมริกา นอกจากนี้ยังมีค่าใช้จ่ายในการเดินเรือแต่ละเที่ยว
ค่าใช้จ่ายในการดำเนินงานเกี่ยวกับเรือเดินทะเล ค่าใช้จ่ายเกี่ยวกับการนำเรือเข้าอู่แห้ง
และค่าใช้จ่ายผันแปรบางประเภทที่เป็นสกุลเงินตราต่างประเทศอื่นด้วย
ซึ่งส่วนใหญ่จะเป็นสกุลเงินยูโรและสกุลเงินดอลลาร์สิงคโปร์ ในปี 2550 ประมาณร้อยละ 39.22
ของค่าใช้จ่ายเกี่ยวกับเที่ยวเรือ ค่าใช้จ่ายในการดำเนินงานเกี่ยวกับเรือเดินทะเล
ค่าใช้จ่ายผันแปรและค่าใช้จ่ายเกี่ยวกับการนำเรือเข้าอู่แห้ง
เป็นสกุลเงินตราต่างประเทศอื่นที่ไม่ใช่สกุลเงินดอลลาร์สหรัฐอเมริกา

บริษัทฯ
ได้ทำสัญญาขายและซื้อเงินตราต่างประเทศล่วงหน้าไว้แล้วเพื่อป้องกันความผันผวนของค่าเงินบาท ณ
วันที่ 30 กันยายน 2550
มูลค่ายุติธรรมทางการตลาดของสัญญาขายและซื้อเงินตราต่างประเทศล่วงหน้าเท่ากับ 366.72
ล้านบาทและ 59.23 ล้านบาทตามลำดับ

ตารางต่อไปนี้แสดงจำนวนเงินที่ทำสัญญาซื้อขายเงินตราต่างประเทศล่วงหน้า

รายการสรุปสัญญาขายและซื้อเงินตราต่างประเทศล่วงหน้า

+------------------------------------------------+---------------------+
| รายการ                                         | รอบปีบัญชี             |
|                                                |                     |
|                                                | 30 กันยายน 2551      |
+------------------------------------------------+---------------------+
| สัญญาขายเงินตราต่างประเทศล่วงหน้า                   |                     |
+------------------------------------------------+---------------------+
| จำนว                                           | 9                   |
| นเงินดอลลาร์สหรัฐอเมริกาที่จะส่งมอบเป็นเงินไทยที่ทำสัญญาไว้ | ล้านดอลลาร์สหรัฐอเมริกา |
+------------------------------------------------+---------------------+
| อัตราแลกเปลี่ยนถัวเฉลี่ยที่ทำไว้ในสัญญา                  | 36.67               |
+------------------------------------------------+---------------------+
| สัญญาซื้อเงินตราต่างประเทศล่วงหน้า                    |                     |
+------------------------------------------------+---------------------+
| จำนว                                           | 1.63                |
| นเงินบาทที่จะส่งมอบเป็นเงินดอลลาร์สหรัฐอเมริกาที่ทำสัญญาไว้ | ล้านดอลลาร์สหรัฐอเมริกา |
+------------------------------------------------+---------------------+
| อัตราแลกเปลี่ยนถัวเฉลี่ยที่ทำไว้ในสัญญา                  | 34.27               |
+------------------------------------------------+---------------------+
| จำนวนเงินบาทที่จะส่งมอบเป็นเงินปอนด์อังกฤษที่ทำสัญญาไว้    | 0.05 ล้านปอนด์อังกฤษ   |
+------------------------------------------------+---------------------+
| อัตราแลกเปลี่ยนถัวเฉลี่ยที่ทำไว้ในสัญญา                  | 68.00               |
+------------------------------------------------+---------------------+

บริษัทฯ
รับรู้ผลกำไรหรือขาดทุนจากสัญญาซื้อขายเงินตราต่างประเทศล่วงหน้าเมื่อมีการส่งมอบเงินตราต่าง
ประเทศ

ในรอบปีบัญชี 2550 บริษัทฯ ได้ทำสัญญา foreign currency collar
เพื่อป้องกันความผันผวนของอัตราแลกเปลี่ยนเงินตราต่างประเทศที่เกี่ยวข้องกับสัญญาก่อสร้างเรือจำนวน
2 ลำในสกุลเงินเยน เป็นมูลค่าทั้งสิ้น 7,353 ล้านเยน
สัญญาดังกล่าวกำหนดอัตราแลกเปลี่ยนต่ำสุดและสูงสุดอยู่ระหว่าง 105 เยน ถึง 120 เยน ต่อ 1
ดอลลาร์สหรัฐอเมริกา สัญญาดังกล่าวมีผลบังคับใช้ตั้งแต่วันที่ 12 ธันวาคม 2549 ถึงวันที่ 12
กันยายน 2554 สำหรับสัญญาฉบับแรก และวันที่ 27 ธันวาคม 2549 ถึงวันที่ 28 ธันวาคม 2552
สำหรับสัญญาฉบับที่สอง

ความเสี่ยงในเรื่องของอัตราดอกเบี้ย

บริษัทฯ
อาจมีความเสี่ยงทางการตลาดจากการเปลี่ยนแปลงของอัตราดอกเบี้ยที่เป็นสกุลเงินดอลลาร์สหรัฐอเมริกาเนื่องจากเงินกู้ของบริษัทฯ
เกือบทั้งหมดเป็นสกุลเงินดอลลาร์สหรัฐอเมริกา โดยมีอัตราดอกเบี้ย LIBOR บริษัทฯ
จ่ายดอกเบี้ยในอัตรา LIBOR บวกส่วนเพิ่มจำนวนหนึ่ง หุ้นกู้แปลงสภาพมีดอกเบี้ยในอัตราร้อยละ
2.50 ต่อปี นอกจากนี้บริษัทฯ
ได้ทำสัญญาเพื่อจำกัดความเสี่ยงจากความผันผวนของอัตราดอกเบี้ยแล้ว
เพื่อบริหารผลกระทบกับกำไรและกระแสเงินสดของบริษัทฯ
ตารางในหน้าถัดไปแสดงให้เห็นถึงรายการเงินกู้ที่จะครบกำหนดชำระและอัตราจ่ายดอกเบี้ยสูงสุดของบริษัทฯ
ณ วันที่ 30 กันยายน 2550

ทั้งนี้บริษัทฯ
ไม่ประสงค์ที่จะทำธุรกรรมเกี่ยวกับอนุพันธ์ด้านอัตราแลกเปลี่ยนเงินตราต่างประเทศและด้านอัตราดอกเบี้ยเพื่อการเก็งกำไร

ยอดเงินกู้ และอัตราดอกเบี้ยจ่ายสูงสุด

หน่วย : ล้านดอลลาร์สหรัฐอเมริกา

+--------------------+--------+--------+--------+----------+---------+
| รายการ             | รอบบัญชี | รอบบัญชี | รอบบัญชี | หลังจากนั้น | รวม     |
|                    |        |        |        |          |         |
|                    | 2551   | 2552   | 255    |          |         |
|                    |        |        | 3-2555 |          |         |
+--------------------+--------+--------+--------+----------+---------+
| หนี้ระยะยาว          |        |        |        |          |         |
+--------------------+--------+--------+--------+----------+---------+
| ยอดเงินกู้ที่เ          | -      | -      | 169.80 | -        | 169.80  |
| ป็นสกุลเงินดอลลาร์สหรัฐ |        |        |        |          |         |
| โดยมีอัตราดอกเบี้ยคงที่  |        |        |        |          |         |
+--------------------+--------+--------+--------+----------+---------+
| ยอดเงินกู้ที่เ          | 32.59  | 9.42   | 25.92  | 9.22     | 77.15   |
| ป็นสกุลเงินดอลลาร์สหรัฐ |        |        |        |          |         |
| โ                  |        |        |        |          |         |
| ดยมีอัตราดอกเบี้ยผันแปร |        |        |        |          |         |
+--------------------+--------+--------+--------+----------+---------+
| ยอด                | 3.10   | 3.21   | 6.98   | 1.14     | 14.43   |
| เงินกู้ที่เป็นสกุลเงินบาทโ |        |        |        |          |         |
| ดยมีอัตราดอกเบี้ยผันแปร |        |        |        |          |         |
+--------------------+--------+--------+--------+----------+---------+
| ภาระผูกพัน           |        |        |        |          |         |
+--------------------+--------+--------+--------+----------+---------+
| กา                 | 6.53   | 17.75  | 131.55 | -        | 155.83  |
| รชำระค่าเรือที่สั่งต่อใหม่ |        |        |        |          |         |
+--------------------+--------+--------+--------+----------+---------+
| เรือที่สั่งซื้อใหม่        | -      | -      | -      | -        | -       |
+--------------------+--------+--------+--------+----------+---------+
| เรือที่เช่ามาเพิ่มเติม    | 53.62  | 35.59  | 18.75  | -        | 107.96  |
+--------------------+--------+--------+--------+----------+---------+
| อัตราดอกเบี้ยจ่ายส     |        |        |        |          |         |
| ูงสุดที่บริษัทได้ทำสัญญาไว้ |        |        |        |          |         |
+--------------------+--------+--------+--------+----------+---------+
| จำนวนเงินกู้ที่ทำสัญญา   | 200.00 | 200.00 | 200.00 | -        | -       |
+--------------------+--------+--------+--------+----------+---------+
| อัตราดอ             | 6.31%  | 6.50%  | 6.63%  | -        | -       |
| กเบี้ยจ่ายสูงสุดโดยเฉลี่ย |        |        |        |          |         |
+--------------------+--------+--------+--------+----------+---------+

12.3 ค่าตอบแทนผู้สอบบัญชี

1. ค่าตอบแทนจากการสอบบัญชี (Audit fee)

  บริษัทฯ และบริษัทย่อยจ่ายค่าตอบแทนการสอบบัญชีให้แก่
  สำนักงานสอบบัญชีในรอบปีบัญชีที่ผ่านมาเป็นเงินรวม 27,240,743 บาท
  ส่วนใหญ่เป็นรายการเกี่ยวกับการจัดทำงบการเงินตามมาตรฐานการรายงานทางการเงินระหว่างประเทศของเมอร์เมด

2. ค่าบริการอื่น (Non-audit fee)

  บริษัทฯ และบริษัทย่อย
  จ่ายค่าตอบแทนอื่นให้แก่สำนักงานสอบบัญชีสำหรับรอบปีบัญชีที่ผ่านมาเป็นเงิน 18,248,242 บาท
  ซึ่งส่วนใหญ่เป็นค่าตอบแทนเกี่ยวกับการออกหุ้นกู้แปลงสภาพของบริษัทฯ
  และการเสนอขายหุ้นต่อประชาชนทั่วไปเป็นครั้งแรก (IPO) ของเมอร์เมด